|  |
| --- |
|  |
| Referat |
| Beredskabskommissionen |
| **Den 22. marts 2023, kl. 13:00, Mødelokale C, Ullasvej 23 i Rønne** |

Beredskabskommissionen den 22. marts 2023- Mødet slut kl.14:00

|  |
| --- |
| Underskriftsside |
| |  | | --- | | Jacob Trøst | | Mark Palmquist | | Tom Idon Nielsen | | Louise Lyng Bojesen | |  | |  | | --- | | Martin Preisz Gravesen | | Peter Kaas-Claesson | | Kristine Grønbech-Jensen | |

**Indholdsfortegnelse**

**Side**

1. Fraværende og bemærkninger til dagsordenen 1

2. Orientering fra Politiet og den lokale beredskabstab (LBS) 2

3. Orientering fra Beredskabsforbundet 3

4. Regnskab for beredskabet 2022 og budget for 2023 4

5. Revision af plan for risikobaseret dimensionering 6

6. Status Brandkadetter 8

7. Eventuelt 10

8. Lukket punkt: Orientering om nye brandkøretøjer til beredskabet 11

# 1. Fraværende og bemærkninger til dagsordenen

|  |
| --- |
| Åbent punkt Sagsnr. |

## Fraværende

-

## Bemærkninger til dagsordenen

-

## Beslutning Beredskabskommissionen den 22-03-2023

-

-

# 2. Orientering fra Politiet og den lokale beredskabstab (LBS)

|  |
| --- |
| Åbent punkt Sagsnr. |

## Politisk sagsgang

Beredskabskommissionen beslutter

## Resumé

Politidirektøren orienterer om aktuelle emner

## Indstilling

Borgmesteren indstiller at:

* Orienteringen tages til efterretning

## Beslutning Beredskabskommissionen den 22-03-2023

Politidirektøren orientererede om arbejdet i LBS med beredskabsplanlægning og risiko- og sårbarhedsanalyser.

Der planlægges med forskellige øvelser bl.a. med Christiansø. Der bliver afviklet havmiljøøvelse senere i år.

Ligeledes drøftes planlægningen af Folkemødet.

# 3. Orientering fra Beredskabsforbundet

|  |
| --- |
| Åbent punkt Sagsnr. |

## Politisk sagsgang

Beredskabskommissionen beslutter

## Resumé

Beredskabsforbundets observatør i Beredskabskommissionen orienterer om aktuelle emner

## Indstilling

Borgmesteren indstiller at:

* Orienteringen tages til efterretning

## Beslutning Beredskabskommissionen den 22-03-2023

Beredskabsforbundet er meget glade for at arbejdet med brandkadetter er startet op. De vil gerne lave et arrangement for brandkadetterne. Der er dialog med Bornholms Brandvæsen om dette.

Beredskabsforbundet arbejder fortsat med formidling til borgerne herunder fx at være kriseparat.

# 4. Regnskab for beredskabet 2022 og budget for 2023

|  |
| --- |
| Åbent punkt Sagsnr. 22/1695 |

## Politisk sagsgang

Beredskabskommissionen orienteres

## Resumé

Der orienteres om beredskabets regnskab for 2022 og driftsbudget for 2023.

## Indstilling

Beredskabschefen indstiller sagen til orientering.

## Beslutning Beredskabskommissionen den 22-03-2023

Orientering modtaget

## Sagsfremstilling

Regnskabet for 2022 er nu opgjort og fremlægges her for Beredskabskommissionen. Budget for 2023 er ligeledes oplyst nedenfor.

|  |  |  |
| --- | --- | --- |
| **Post/år 1.000 kr.** | **Regnskab 2022** | **Budget 2023** |
| Entreprisekontrakter (Brand/redning, dykker/overflade, assistance BRK) | 6.918 | 6.946 |
| Kørende materiel | 1.063 | 1.488 |
| Teknisk materiel (SINE, pagere, mobil mv.) | 74 | 80 |
| Øvrig drift (DKF, miljøopgaver, bunkers, brandhaner, diverse) | 57 | 136 |
| Ledelse og administration (løn, møder, kurser, abonn. mv.) | 1.246 | 1.279 |
| Lønninger og øvrige personaleudgifter beredskabet (fastansatte og deltidsansatte) | 3.174 | 3.117 |
| Vedligeholdelsesuddannelse for ansatte | 89 | 85 |
| Brandkadetter | 1 | 0 |
| Undervisning (inkl. løn til instruktører mv.) | -195 | -215 |
| Indtægter ved ABA-anlæg (Blinde alarmer) | -355 | -210 |
| Indtægter ved ABA-anlæg (årligt gebyr) | -662 | -697 |
| Eftersyn/salg af slukningsmidler m.v., netto | -586 | -403 |
| **I alt** | **10.824** | **11.605** |

Beskrivelsen af bevilling 51 Beredskab fra kommunens budgetmateriale er vedhæftet som bilag. Her er forudsætningerne for budget 2023 beskrevet.

## Økonomiske konsekvenser

-

## Bilag:

|  |  |  |  |
| --- | --- | --- | --- |
| 1 | Åben bilag | Bevilling 51 Beredskab | 176486/22 |

# 5. Revision af plan for risikobaseret dimensionering

|  |
| --- |
| Åbent punkt Sagsnr. 23/2699 |

## Politisk sagsgang

Beredskabskommissionen orienteres

Natur-, Miljø- og Planudvalget orienteres

Økonomi- og Klimaudvalget orienteres

Kommunalbestyrelsen orienteres

## Resumé

Kommunalbestyrelsen er ansvarlig for at sikre at det kommunale redningsberedskab kan leve op til opgaverne og forpligtelserne i beredskabsloven. Hvilke opgaver redningsberedskabet skal kunne løse og med hvilket serviceniveau beskrives i plan for risikobaseret dimensionering.

Kommunens plan for risikobaseret dimensionering, skal revideres i det omfang udviklingen gør det nødvendigt, dog mindst én gang i hver kommunalbestyrelsesvalgperiode. Udkast til revision af planen skal behandles i Beredskabskommissionen og efterfølgende indsendes til Beredskabsstyrelsens udtalelse. Efter Beredskabsstyrelsens udtalelse skal planen godkendes i Kommunalbestyrelsen, efter forudgående behandling i Natur-, Miljø, og Planudvalget. Udtalelsen fra Beredskabsstyrelsen skal foreligge inden planen kan behandles i Kommunalbestyrelsen.

Planen blev sidst godkendt i Kommunalbestyrelsen den 17. september 2020. Administrationen igangsætter en gennemgående revision af planen med det formål, at gennemføre en grundig og omfattende risikoidentifikation med en bred inddragelse af mange forskellige og relevante aktører i løbet af processen. Baggrunden for dette er, et ønske om at sikre, at alle kendte og relevante risici, oplysninger mm. kan danne grundlag for oplæg til det fremtidige serviceniveau for det kommunale redningsberedskab.

Revisionen udarbejdes af Beredskabet i Center for Natur, Miljø og Fritid.

## Indstilling

Beredskabschefen indstiller:

Sagen til orientering

## Beslutning Beredskabskommissionen den 22-03-2023

Orientering modtaget. Beredskabskommissionen gør opmærksom på at der skal planlægges et møde, hvor udkastet til planen behandles i beredskabskommissionen inden planen sendes til Beredskabsstyrelsen

## Sagsfremstilling

Beredskabet i Center for Natur, Miljø og Fritid har udarbejdet en tids- og procesplan for arbejdet med revision af den risikobaserede dimensioneringsplan. Processen sikrer en bred inddragelse af interessenter og beskriver de politiske behandlinger af planen. Tidsplanen er lagt efter at planen kan vedtages inden udgangen af 2023. Der kan selvfølgelig ske justeringer fx såfremt Beredskabsstyrelsen må prioritere andre opgaver og ikke kan vende retur med bemærkninger indenfor fristen.

Det kommunale redningsberedskab opgaver er fastlagt i dimensioneringsbekendtgørelsen (bekendtgørelse nr. 1085 af 19. oktober 2019). Her gør følgende sig gældende:

•Det kommunale redningsberedskab skal kunne yde en i forhold til lokale risici forsvarlig forebyggende, begrænsende og afhjælpende indsats mod skader på personer, ejendom og miljøet ved ulykker og katastrofer, herunder krigshandlinger. Redningsberedskabet skal endvidere kunne modtage, indkvartere og forpleje evakuerede og andre nødstedte.

•Kommunalbestyrelsen skal sørge for varetagelsen af den tekniske ledelse af indsatsen på skadestedet.

•Kommunalbestyrelsen skal sørge for, at der er tilstrækkelig vandforsyning til brandslukning.

•Det kommunale redningsberedskab skal identificere og analysere lokale risici, som skal lægges til grund for en dimensionering af beredskabet (risikoprofil).

•Kommunalbestyrelsen fastlægger niveauet for det kommunale redningsberedskabs opgavevaretagelse for såvel det forebyggende arbejde som for det operative beredskab (serviceniveau) på grundlag af risikoprofilen.

•Kommunalbestyrelsen fastlægger redningsberedskabets organisation, virksomhed, dimensionering og materiel på grundlag af risikoprofilen og serviceniveauet.

Den risikobaserede dimensioneringsplan skal indeholde:

Kommunens risikoprofil, serviceniveau, organisation, virksomhed, alarmering, dimensionering og materiel.

Kommunens plan for risikobaseret dimensionering, skal revideres i det omfang udviklingen gør det nødvendigt, dog mindst én gang i hver kommunalbestyrelsesvalgperiode. Udkast til revision af planen skal behandles i Beredskabskommissionen og efterfølgende indsendes til Beredskabsstyrelsens udtalelse. Efter Beredskabsstyrelsens udtalelse skal planen godkendes i Kommunalbestyrelsen, efter forudgående behandling i Natur-, Miljø, og Planudvalget samt Økonomi- og Klimaudvalget. Udtalelsen fra Beredskabsstyrelsen skal foreligge inden planen kan behandles i Kommunalbestyrelsen.

Planen blev sidst godkendt i Kommunalbestyrelsen den 17. september 2020.

Administrationen igangsætter en gennemgående revision af planen med det formål, at gennemføre en grundig og omfattende risikoidentifikation med en bred inddragelse af mange forskellige og relevante aktører i løbet af processen. Risikoidentifikationen vil foregå i form af interview af relevante myndigheder, organisationer og virksomheder på Bornholm.

Baggrunden for dette er et ønske om at sikre at alle kendte og relevante risici, oplysninger mm. kan danne grundlag for oplæg til det fremtidige serviceniveau for det kommunale redningsberedskab.

I forbindelse med ovennævnte risikoidentifikation vil Beredskabskommissionen blive interviewet.

Revisionen udarbejdes af Beredskabet i Center for Natur, Miljø og Fritid.

## Økonomiske konsekvenser

Der er ikke økonomiske konsekvenser ved at modtage orientering om tids-og procesplan for revisionen. En ny risikobaseret dimensioneringsplan kan dog have økonomiske konsekvenser såfremt redningsberedskabets dimensionering skal ændres på baggrund af risiko- og sårbarhedsvurderingen.

## Bilag:

|  |  |  |  |
| --- | --- | --- | --- |
| 1 | Åben bilag | Tidsplan RBD Beredskabet 1.3 | 36866/23 |

# 6. Status Brandkadetter

|  |
| --- |
| Åbent punkt Sagsnr. 22/22483 |

## Politisk sagsgang

Beredskabskommissionen orienteres

## Resumé

Bornholm Brandvæsen har i samarbejde med Center for Børn og Familie, Center for Skole i BRK og Danske Beredskaber startet projekt Bornholms Brandkadetter op i foråret 2022.

## Indstilling

Beredskabschefen indstiller:

Sagen til orientering

## Beslutning Beredskabskommissionen den 22-03-2023

Orientering modtaget.

## Sagsfremstilling

Målgruppen for optagelse på grunduddannelsen for brandkadetter er unge i alderen 13-16 år og det tilstræbes at et brandkadethold består af en blanding af unge, hvor ca. halvdelen er i en sårbar eller udsat position.

Som brandkadetter i ungdomsbrandkorpset får de unge en grundlæggende viden om, og praktisk forståelse for arbejdet som brandmand. De udvikler deres sociale kompetencer og relationer, igennem kammeratskab og nøglebegreber som respekt, tillid og tolerance.   
Med leg, læring og succesoplevelser får de unge styrke og større selvværd, og opnår større forståelse for og indblik i, at kunne gøre en forskel inden for en branche, hvor teamwork og samarbejde er i højsæde.

At være brandkadet er en fritidsaktivitet, som både har et lærings-, socialt- og inkluderende sigte. De unge mødes ugentligt og laver forskellige aktiviteter sammen med vores brandkadetinstruktører.

Brandkadetterne får til huse sammen med Bornholms Brandvæsen på Fabriksvej i Rønne. Der indrettes et lokale/loungeområde til dem.

Nedenfor følger en kort status for arbejdet.

**Tidshorisont:**

* Ansøgningsfrist udløb d. 17. februar – der var 21 ansøgere, 3 piger og 18 drenge
* Alle var til samtale d. 27. februar og 2. marts
* D. 3. marts blev brev sendt ud til alle ansøgere – 12 blev optaget på Hold 1.   
  2 piger og 10 drenge.
* Info-aften d. 9. marts kl. 19.00 for brandkadetaspiranter og deres forældre.
* Instruktørmøde d. 14. marts.
* Opstart af Hold 1 d. 21. marts.
* Afslutning på uddannelsen d. 27. juni 2023

**Praktisk:**

* Pt. er der 12 frivillige instruktører.
* 2 instruktører følger den landsdækkende brandkadetinstruktør-uddannelse over 2 weekender i Middelfart.
* Forventning om ekskursion til forskellige samarbejdspartnere.

## Økonomiske konsekvenser

* Udover Trygfonden, har vi fået midler fra Bornholms Brand A.m.b.a – 80.000,-
* Afventer stadig svar fra ”Det Kriminalpræventive råd”
* Lokale forretninger har også sponsoreret bl.a. maling til Loungeområdet.

# 7. Eventuelt

|  |
| --- |
| Åbent punkt Sagsnr. |

## Følgende blev taget op:

-

## Beslutning Beredskabskommissionen den 22-03-2023

Beredskabskommissionen ønsker at blive inddraget mere i henhold til lovgivningen, hvor kommunen benytter kompetencerne i beredskabskommissionen yderligere i det omfang det vurderes relevant for udviklingen af beredskabet.

# 8. Lukket punkt: Orientering om nye brandkøretøjer til beredskabet

|  |
| --- |
| Lukket punkt Sagsnr. 22/3297 |

## Politisk sagsgang

Beredskabskommissionen orienteres

## Resumé

Beredskabets køretøjer udskiftes principielt 20 år efter første registreringsdato. Dermed skulle 3 af de nuværende køretøjer, som står til udskiftning, være udfaset i 2022 og det sidste i 2023. I kontrakten med Falck er beskrevet, at kommunen indsætter en ny tankvogn i stedet for Falcks tankvogn.

Kommunalbestyrelsen har med budget 2022 afsat budget til leasing af nye køretøjer fra og med 2023. Beredskabet har gennemført udbud med henblik på købet af de fire nye køretøjer.

I sagen orienteres om resultat af udbud, opbygning af køretøjerne og den forventede leveringsplan

## Indstilling

Beredskabschefen indstiller sagen til orientering

## Beslutning Beredskabskommissionen den 22-03-2023

Orientering modtaget.

## Sagsfremstilling

Indkøbet af de fire køretøjer har været opdelt i to faser. Fase et med indkøb af chassiser er gennemført. Chassiserne leveres i første halvår af 2023. Chassiserne er indkøbt på rammeaftale med betingelse om leasing, hvilket er godkendt af Økonomi- og Klimaudvalget den 19. januar 2022.

Opbygning  
I efteråret 2022 er opbygningen udbudt.

Udbuddet har omhandlet 2 forskellige opbygninger.

* Opbygning på en mandskabskabine-chassis, der bygges op som autosprøjte. Opbygningen indeholder bl.a. vandtank, pumpe, skæreslukker, skumanlæg, skabe til udstyr, lysmast, stigegalleri, el m.m.
* Opbygning på tre chassiser, der bygges op som tankvogne.   
  Opbygningen indeholder bl.a. vandtank, pumpe, skabe til udstyr, lysmast, el, wirespil m.m.

Udbuddet på opbygning er ikke officielt udmeldt, og derfor fortroligt.

Der er i uge 7 givet besked til byderne og der forventes indgået kontrakt inden medio marts.

Levering af færdigopbyggede redningskøretøjer

Automobilsprøjte: 34 uger fra chassis er leveret til tilbudsgiver.

Tankvogne: 39 uger fra levering af chassiser til tilbudsgiver.

Pris for køretøjerne  
Det billigste af de indkomne tilbud giver sammen med prisen for chassiserne en samlet pris for køretøjerne, der er ca. 0,6 mio. kr. dyrere end det overslag, der lå til grund for budgetvedtagelsen om nye køretøjer med budget 2022. Det vil sige, at den samlede pris bliver på ca. 11,1 mio. kr. mod anslået 10,5 mio. kr.

Kommunalbestyrelsen har på mødet den 16. februar 2023 godkendt, at der arbejdes videre med dette og der er derfor givet besked til byderne om vinder af tilbuddet.

## Økonomiske konsekvenser

-